জানা যাচ্ছে, বেআইনি নির্মাণকে কেন্দ্র করে অশান্তির সূত্রপাত। ঘটনাস্থল খিদিরপুরের ভূকৈলাশ ময়দানের কাছে। সেখানে দুই গোষ্ঠীর মধ্যে ধারাল অস্ত্র নিয়ে রীতিমতো যুদ্ধ হয়। এরপর দক্ষিণ বন্দর থানার পুলিস ঘটনাস্থলে পৌঁছে পরিস্থিতি নিয়ন্ত্রণে আনে। তারপর, দুই গোষ্ঠীর দুই যুবককে আহত অবস্থায় এসএসকেএম হাসপাতালে নিয়ে আসা হয়। সঙ্গে আসে দুপক্ষেরই দলবলই। ফলে, খিদিরপুরের সংঘাত আবার এসএসকেএম-এও ছড়িয়ে পড়ে। পুলিস মৃদু লাঠি চালিয়ে দুপক্ষকে আলাদা করে দেয়।